उदयपुर। अहिंसापुरी के सूने मकान में हजारों रुपए के जेवर-नकदी चोरी हो गए। हालात को देखते हुए पुलिस को अंदेशा है कि यह वारदात सांसी गैंग ने की। चोर सामान ले जाने के बाद घर में गंदगी फैला गए। घटना अंबामाता थाना क्षेत्र की है।
पुलिस ने बताया कि चोरी परमेश्वर लाल गोरवाड़ा के मकान में हुई। चोर 10 हजार रुपए, चांदी के कुछ बरतन चोरी ले गए।परमेश्वर लाल खान एवं भू विज्ञान विभाग के रिटायर्ड क्लर्क हैं। वे 29 मई को वे पत्नी के साथ बेंगलुरू गए थे।इसलिए उनका घर सूना पड़ा था।
पुलिस को सूचना मकान मालिक के दामाद प्रकाश करणपुरिया ने दी। प्रकाश ने बताया कि उनके साले बेंगलुरू में काम करते हैं। सास-ससुर के नहीं होने के कारण वह दो-तीन दिन में इस मकान की निगरानी के लिए जा रहे थे।एक जून को सबकुछ ठीक था। प्रकाश मंगलवार शाम को फिर आए।
मुख्य द्वार व प्रवेश द्वार पर ताले थे, लेकिन अंदर सारा सामान बिखरा था। अलमारी, गुल्लक में रखे रुपए और चांदी के जेवर नहीं थे। घर में कई जगह गंदगी पड़ी थी।
घर के पीछे की खिड़की तोड़ी
पुलिस ने बताया कि चोरों ने घर में खिड़की से प्रवेश किया। उन्होंने मुख्य द्वार और प्रवेश द्वार के ताले नहीं तोड़े। बाउंड्री वाल फांदकर अंदर गए और पीछे की तरफ बनी खिड़की के बोल्ट-पाने खोलने के बाद जाली काटकर कमरे में प्रवेश किया था।
hin_Deva hin_Deva hin_Deva hin_Deva hin_Deva hin_Deva